**Magnus Andreas Thulstrup Clasen Konow** (født 1. september 1887 i Stokke, død 25. august 1972 i Sanremo, Italia) var en norsk skipsreder og seiler. Han deltok i hele seks olympiske leker – OL 1908 i London, 1912 i Stockholm, 1920 i Antwerpen, 1928 i Amsterdam, 1936 i Berlin og 1948 i London.

Magnus Konow var gift tre ganger, først med Danske Else Grove, de fikk tre barn sammen Karsten, Henny (1914-1999, gift med Hargreaves) og Vera (senere Musæus), deretter med XX fra Bergen og deretter «tank-Olga» Olga XX fra XX, de fikk ett barn Magnus Konow. Sammen med hvalfangstpioneren Carl Anton Larsen etablerte han selskapet A/S Rosshavet i Sandefjord med lisens for fangst i Rosshavet. Konow var i en lang årrekke selskapets disponent. Han deltok også selv på en av hvalfangstekspedisjonene og skjøt flere hval.

Konow ble olympisk mester første gang med den norske båten «Magda IX» som vant 12-metersklassen. Mannskapet besto av Konow, Christian Staib, Nils Bertelsen, Johan Anker, Eilert Falch-Lund, Halfdan Hansen, Arnfinn Heje, Alfred Larsen, Petter Larsen og Carl Thaulow. Det var tre båter i 12-metersklassen, en svensk, en finsk og en norsk. «Magda IX» vant begge seilasene som ble avviklet 20. og 21. juli utenfor kysten ved Nynäshamn. Den svenske båten «Erna Signe» kom på andreplass og den finske «Heatherbell» tok bronse etter å ha kommet sist i begge seilasene.

Fire år senere, under OL 1920 i Antwerpen, var han med på den norske båten «Sildra» som vant 8-metersklassen type 1919, sammen med Thorleif Christoffersen, Reidar Marthiniussen og Ragnar Vik. Det var tre båter i denne klassen, to norske og en belgisk. «Sildra» vant foran «Lyn» og den belgiske båten «Antwerpia V» kom på tredje og siste plass.

Under OL 1936 i Berlin fikk han sin tredje medalje, den norske båten «Lully II» kom på andreplass. Også hans sønn Karsten Konow var med blant mannskapet på «Lully II».

Under OL 1908 i London kom han på fjerdeplass med *Fram* i 8-metersklassen og under OL 1928 i Amsterdam kom han også på fjerdeplass i 8-metersklassen, denne gangen med båten *Noreg*.

I sitt sjette og siste OL, 1948 i London, var han styrmann på den norske båten *Apache* som kom på fjerdeplass.

OL-medaljer
-----------

* 1912 Sveriges flagg Stockholm - Gull **Gull** i seiling, klasse 12 meter Norges flagg Norge
* 1920 Belgias flagg Antwerpen - Gull **Gull** i seiling, klasse 8 meter type 1919 Norges flagg Norge
* 1936 Nazi-Tysklands flagg Berlin - Sølv Sølv i seiling, klasse 6 meter Norges flagg Norge

Referanser
----------

1. 1 2   Roglo, Roglo person ID p=magnus;n=konow[Hentet fra Wikidata]
2. 1 2   Store norske leksikon, Store norske leksikon-ID Magnus\_Konow[Hentet fra Wikidata]
3. 1 2   Norsk biografisk leksikon, oppført som Magnus Andreas Thulstrup Clasen Konow, Norsk biografisk leksikon ID Magnus\_Konow, besøkt 9. oktober 2017[Hentet fra Wikidata]

Eksterne lenker
---------------

* (en) Magnus Konow – Olympedia Rediger på Wikidata

* (en) Magnus Konow – Sports-Reference (OL-resultater – arkivert) Rediger på Wikidata

* (en) Magnus Konow – databaseOlympics.com (arkivert) Rediger på Wikidata
* Magnus Konow – utdypning (NBL-artikkel) snl.no

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Geni **·** VIAF
 |